cyanic-selkie/wikianc huggingface dataset:
สถานีโทรทัศน์ในฮ่องกง
ภาพโดยรวมของทีวีบี
เมื่อสิ้นศตวรรษที่ 20 สถานีโทรทัศน์ทีวีบี ยังคงเป็นสถานีโทรทัศน์ยอดนิยมอันดับหนึ่งในฮ่องกง(รวมถึงตลาดในต่างประเทศทั่วเอเชีย) ส่วนในฮ่องกง มีความนิยมสูงติดต่อกันมาอย่างยาวนานตั้งแต่ยุค 70s, 80s และ 90s ถึงแม้จะมีบ้างในบางช่วงที่ถูกสถานีโทรทัศน์คู่แข่งอย่างช่อง เอทีวี ทำเรตติ้งรายการได้สูงกว่ารายการที่ออกอากาศในช่วงเวลาเดียวกันได้เป็นครั้งคราว แต่สุดท้าย ทีวีบี ก็สามารถแก้ไขสถานการณ์ได้ ภาพโดยรวม ทีวีบี ยังคงครองความนิยมอันดับหนึ่งนานถึง 3 ทศวรรษ ตั้งแต่ค.ศ. 1970-1999 (30ปี)
ช่วงรุ่งเรืองของละครไต้หวัน
ช่วงต้นยุค 2000s ละครทางไต้หวันและละครที่ผลิตร่วมกันของทางทีวีบีกับไต้หวัน ได้สร้างปรากฏการณ์ความนิยมในฺฮ่องกง ติด ๆ กันได้หลายเรื่อง เช่น
1. อุ้ยเสี่ยวป้อ เทพบุตรไร้เทียมทาน (The Duke of the Mount Deer 2000) เป็นงานสร้างร่วมกันของทางไต้หวันและฮ่องกง ออกอากาศในฮ่องกงทางช่องของ ทีวีบี ได้เรตติ้งเฉลี่ยต่อตอน 36 จุดเปิด ทุบเรตติ้งความนิยมของละครไต้หวันในฮ่องกงเรื่อง เปาปุ้นจิ้น (1993) ที่ได้เรตติ้งเฉลี่ยต่อตอน 36 จุดเปิดเช่นกัน ลงได้สำเร็จ เนื่องจากเปาปุ้นจิ้น แพ้ตรงเรตติ้งสูงสุด
2. เห้งเจียจอมอิทธิฤทธิ์ (The Monkey King: Quest for the Sutra 2002) เป็นงานที่ร่วมกันสร้างของทางไต้หวันและฮ่องกง ได้เรตติ้งเฉลี่ยต่อตอน 34 จุดเปิด ออกอากาศในฮ่องกงทางทีวีบี
3. มนต์รักในสายฝน (Romance in the Rain 2001) เป็นละครชุดเรื่องแรกร่วมกันสร้างโดยจีนกับไต้หวัน ได้เรตติ้งเฉลี่ยต่อตอน 30 จุดเปิด ออกอากาศในฮ่องกงโดยทีวีบี
ละครไต้หวันร่วมผลิตทั้งสามเรื่องนี้ที่ออกอากาศทางช่องของทีวีบี สามารถทำเรตติ้งได้สูงกว่าเรื่อง องค์หญิงกำมะลอ ภาค 1-2 ละครไต้หวันที่เคยออกอากาศในฮ่องกงผ่านทางช่องของ เอทีวี
ทั้งสามเรื่องติด 10 อันดับละคร(ต่างประเทศ)ที่มีเรตติ้งเฉลี่ยสูงสุดในฮ่องกง (外购剧集总排名) มาจนถึงปัจจุบัน ส่วน องค์หญิงกำมะลอ ภาค 1-2 ไม่ติดใน 10 อันดับแรก เนื่องจากเรตติ้งเฉลี่ยต่อตอนไม่สูงมากนัก(25 จุดเปิด)
ต่อมาทาง เคเบิลทีวีฮ่องกงได้นำละครไต้หวันเรื่อง รักใสใส หัวใจสี่ดวง ภาค 1 (Meteor Garden I ) นำแสดงโดย" เอฟโฟร์" (F4) วงบอยแบนด์ไต้หวันที่โด่งดังที่สุดในเอเชียในช่วงเวลานั้น เข้ามาออกอากาศเมื่อต้นปีพ.ศ. 2545 (2002) ต่อมาในวันที่ 5 สิงหาคม พ.ศ. 2545 ทางช่องเอทีวี ได้เข้าซื้อลิขสิทธิ์ละครชุดนี้มาออกอากาศอีกครั้งเพื่อหวังประโยชน์จากความนิยมใน "เอฟโฟร์" (F4) และออกอากาศในช่วงเช้าทุกวันจันทร์ถึงวันศุกร์ เวลา 8:30 น.โดยเริ่มออกอากาศตั้งแต่วันที่ 30 สิงหาคมและจากนั้นมีการรีรันซ้ำเป็นครั้งคราว แต่ทว่าเรตติ้งเฉลี่ยในฮ่องกงกลับไม่ค่อยสูงนัก
ในขณะที่ทางทีวีบี เล็งเห็นความนิยมของบอยแบนด์ไต้หวัน "เอฟโฟร์" เช่นกันจึงได้ซื้อลิขสิทธิ์ภาคต่อของเรื่อง รักใสใส หัวใจสี่ดวง มาออกอากาศทางช่องทีวีบีเจด ตั้งแต่วันที่ 2 มกราคม พ.ศ. 2546 (2003) ทุกวันจันทร์ถึงวันศุกร์ เวลา 22:00-23:00 น. ในภาคสองนี้คือ รักใสใส หัวใจสี่ดวง ภาค2 (Meteor Garden II) ทำเรตติ้งในฮ่องกงได้ดีกว่าภาคแรกที่ออกอากาศทางช่องเอทีวี โดยมีเรตติ้งเฉลี่ยต่อตอน 22 จุดเปิด
การบูมของซีรีส์เกาหลี
ต้นยุค 2000s ทางสถานีโทรทัศน์ฮ่องกง มีการนำ ซีรีส์เกาหลี เข้ามาออกอากาศในฮ่องกงก่อนบ้างแล้ว แต่ไม่ค่อยได้รับความนิยมในช่วงแรก เพราะช่วงนั้นละครต่างประเทศที่ได้รับความนิยมในฮ่องกง คือ ญี่ปุ่น, ไต้หวัน และจีน
จนกระทั่งปีพ.ศ. 2547 (2004) ได้เกิดกระแสความนิยมทั่วเอเชียกับ ซีรีส์เกาหลีเรื่อง สะดุดรักที่พักใจ (Full House 2004) และในฮ่องกง ทางทีวีบี ได้นำซีรีส์เกาหลีเรื่องนี้มาออกอากาศผ่านทางช่อง "ทีวีบีเจด" (Jade Channel) เมื่อวันที่ 30 มกราคม พ.ศ. 2548 (2005) ได้รับความนิยมค่อนข้างดี โดยเฉพาะดารา-นักร้องนำชายในเรื่องนี้ คือ เรน ได้กลายเป็นที่นิยมอย่างมาก และนับได้ว่าเป็นละครเกาหลีเรื่องแรก ๆ ที่เปิดกระแสเกาหลีเข้าสู่ตลาดความนิยมทั้งในฮ่องกงและทั่วเอเชีย ตามต่อด้วยซีรีส์เกาหลีเรื่อง ฝากรักไว้ที่ปลายฟ้า (Stairway to Heaven) และ เมียงซอง จักรพรรดินีที่โลกลืม (Empress Myeongseong; The last Korean Empress) เป็นต้น โดยออกอากาศในฮ่องกงทางช่องของ ทีวีบี ทั้งหมด
โดยทางช่อง ทีวีบี ได้นำซีรีส์เกาหลีเรื่องนี้มาออกอากาศทางช่อง "ทีวีบีเจด" ตั้งแต่วันที่ 24 มกราคม พ.ศ. 2548 (2005) ในช่วงไพร์มไทม์ในตอนเย็น โดยมีเรตติ้งเฉลี่ยต่อตอน 36 จุดเปิด, เรตติ้งเฉลี่ยสำหรับตอนอวสาน 47 จุดเปิด และเรตติ้งสูงสุด 50 จุดเปิด ซึ่งมีผู้ชมโดยเฉลี่ยต่อตอน 2.35 ล้านคนในฮ่องกง กลายเป็นละคร(ต่างประเทศ)ที่มีเรตติ้งสูงสุดสำหรับละครต่างประเทศทั้งหมดที่เคยนำมาออกอากาศในฮ่องกง(แต่แพ้เรตติ้งเฉลี่ยของ "สงครามชีวิตโอชิน")
ทีวีบี กับความสำเร็จเหนือคู่แข่ง เอทีวี
เมื่อเข้าสู่ยุค 2000s เรตติ้งของช่อง เอทีวี ล้มเหลวอย่างเห็นได้ชัดเนื่องจากได้รับผลกระทบจากสาเหตุหลายประการ
ดังนั้นความสนใจของผู้ชมส่วนใหญ่ในฮ่องกงและจุดเน้นของสื่อจึงหันไปที่ละครโทรทัศน์ของทางช่อง ทีวีบี เป็นหลัก
ในช่วงต้นยุค 2000s ทีวีบีประสบความสำเร็จจากการนำละครชุดต่างประเทศมาออกอากาศ และยังมีการจับมือกับทางไต้หวันในการผลิตละครชุดร่วมกัน เมื่อออกอากาศก็ได้รับความนิยมเป็นอย่างดี จนช่องคู่แข่งอย่างเอทีวี ไม่สามารถสู้ได้เลย และการนำซีรีส์ยอดนิยมเกาหลีมาออกอากาศทางช่องทีวีบี ก็ได้สร้างกระแสเกาหลีฟีเวอร์ ได้ช่วงระยะหนึ่งในฮ่องกง
ส่วนละครชุดของช่อง ทีวีบี เองได้รับความสนใจจากแนวซิทคอม(ไลท์คอมเมดี้) ตัวละครบางตัวในละครของทีวีบี ประสบความสำเร็จในการดึงดูดปฏิกิริยาทางบวกจากผู้ชมและความนิยมก็เพิ่มสูงขึ้น ตัวอย่างเช่น ละครเกี่ยวกับความรักระหว่างชายและหญิงเรื่อง "วุ่นรัก ซือเจ๊อลวน" (War of the Genders 2000) ที่นำแสดงโดย หวงจื่อหัว และ เจิ้งอวี้หลิง เริ่มออกอากาศครั้งแรกวันที่ 21 กุมภาพันธ์ - 7 กรกฎาคม พ.ศ. 2543 ประมาณวันละครึ่งชั่วโมง(รวมโฆษณา) ในทุกวันจันทร์-ศุกร์ เวลา 22:35-23:00 น. เป็นละครที่ได้รับความนิยมในยุคนั้นและได้หยั่งรากลึกเข้าในหัวใจของผู้ชมละครในฮ่องกง จนได้รับการยกย่องว่าเป็นหนึ่งในละครคลาสสิกในฮ่องกงแห่งยุค 2000s
ช่วงปลายยุค 90s ถึง ต้นยุค 2000s คู่ขวัญที่ได้รับความนิยมมาก คือ กู่เทียนเล่อ กับ ซุนซวน และผลงานละครเรื่อง เจาะเวลาหาจิ๋นซี (A Step Into the Past 2001) ก็เป็นละครที่นำพาความสำเร็จทั่วเอเชียได้ในช่วงต้นยุค 2000s อีกทั้งยังเป็นผลงานละครเรื่องสุดท้ายของ กู่เทียนเล่อ ก่อนที่เขาจะหันไปเอาดีทางด้านภาพยนตร์
ต่อมาละครเรื่อง อาว่างสุดเอ๋อกับขนมปังเมียจ๋า (Square Pegs 2003) แสดงนำโดย ซุนซวน และ กัวจิ้นอัน ออกอากาศครั้งแรกวันที่ 30 ธันวาคม พ.ศ. 2545 - 24 มกราคม พ.ศ. 2546 ทุกวันจันทร์-ศุกร์ เวลา 21.00-22.00 น. (รวมโฆษณา) เมื่อออกอากาศก็ได้รับการตอบรับจากผู้ชมอย่างอบอุ่น ทั้งสองคนได้กลายเป็น "คู่ขวัญในจอแห่งปี" (Most Favorite Partner 2003) โดยความเห็นของสื่อ
จากกระแสคู่ขวัญมาแรงทำให้ต่อมาทั้งคู่(กัวจิ้นอันกับซุนซวน) ได้ถ่ายทำละครร่วมกันอีกครั้งในภาคต่อมาของเรื่องนี้ในเวอร์ชันสากล คือ อาว่าง ภาค 2 หรือ อ่าว่าง ยอดอัจฉริยะปัญญานิ่ม (Life Made Simple 2005) นำแสดงโดย คู่ขวัญยอดนิยมแห่งยุค อย่าง กัวจิ้งอัน กับ ซุนซวน ละครเรื่องนี้ได้รับการตอบรับจากผู้ชมอย่างอบอุ่นเช่นเคย โดยออกอากาศครั้งแรกวันที่ 24 ตุลาคม - 6 ธันวาคม พ.ศ. 2548 ทุกวันจันทร์-ศุกร์ เวลา 21:00-22:00 น.(รวมโฆษณา) อีกทั้งยังเป็นละครที่สร้างขึ้นเพื่อเฉลิมฉลองครบรอบ 38 ปีของสถานีโทรทัศน์ทีวีบี อีกด้วย
นอกจากกระแสคู่ขวัญแห่งยุค 2000s คือ กัวจินอั้น และ ซุนซวน จะเป็นที่นิยมมากแล้ว การกลับมาโด่งดังได้อีกครั้งของ เติ้งชุ่ยเหวิน (ในรอบหลายปีที่ชื่อเสียงของเธอไม่เป็นที่นิยม) ถือเป็นอีกหนึ่งตำนานในยุคนั้น จุดเปลี่ยนที่ทำให้เธอกลับมารุ่งโรจน์ในวงการบันเทิงได้อีกครั้ง คือ การแสดงในบท "หยูเฟย" ในละครพีเรียดเรื่อง ศึกรักจอมราชันย์ (War and Beauty 2004) เมื่อออกอากาศบทบาทที่เธอแสดงในเรื่องนี้ เป็นที่พูดถึงอย่างกว้างขวางและเรตติ้งก็สูง ความสำเร็จของละครชุดนี้ได้กลายเป็นหนึ่งในละครที่ประสบความสำเร็จอย่างมากแห่งยุค 2000s ส่งให้ เติ้งชุ่ยเหวิน กลับมาได้รับความนิยมอย่างสูงได้อึกครั้ง นอกจากจะได้รับความนิยมเป็นอย่างมากในฮ่องกงแล้ว ละครเรื่องนี้ยังได้มีการออกอากาศในต่างประเทศ เช่น ไต้หวัน, จีนแผ่นดินใหญ่ และประเทศไทย ต่างก็ได้รับความสำเร็จเป็นอย่างดีเช่นกัน (ละครเรื่อง "ศึกรักจอมราชันย์" เป็นละครฮ่องกงเรื่องท้าย ๆ ที่ได้รับความนิยมและมีกระแสในเมืองไทย ก่อนซีรีส์เกาหลีจะยึดพื้นที่ความนิยมในไทยแทนที่ละครชุดฮ่องกงมาจนถึงปัจจุบัน)
ต่อมาทั้ง หลีเหย้าเสียน และ เติ้งชุ่ยเหวิน จับมือกันสร้างปรากฏการณ์ "คู่ขวัญ(รุ่นใหญ่)" ขึ้นมา จากการร่วมแสดงนำด้วยกันในละครเรื่อง "ยอดหญิงจอมทรนง" (Rosy Business 2009) กลายเป็นหนึ่งในละครที่ได้รับความนิยมเป็นอย่างมากแห่งปีพ.ศ. 2552 (2009) ทั้งคู่ได้พากันคว้ารางวัล "ราชาจอแก้ว" (TV King) และ "ราชินีจอแก้ว" (TV Queen) ไปครอบครองได้สำเร็จ จากความนิยมของคู่ขวัญรุ่นใหญ่นี้ ทำให้มีการสร้างภาคต่อที่ประสบความสำเร็จกว่าเดิมในยุคต่อมาอย่างเรื่อง "ยอดหญิงจอมทรนง ภาค 2" (No Regrets 2010)
นอกจากนี้ในช่วงยุค 2000s ยังมีละครที่ทำเรตติ้งสูงสุดได้ 50 จุดเปิด (ไม่ใช่เรตติ้งเฉลี่ย) คือ "มรสุมชีวิตลิขิตพระจันทร์" (Moonlight Resonance 2008) และ "ศึกบุปผาวังมังกร" (Beyond the Realm of Conscience 2009) โดยทั้งสองเรื่องทำเรตติ้งสูงสุดได้เท่าซีรีส์ยอดนิยมเกาหลี เรื่อง แดจังกึม
"หลินฟง" ตั้งแต่เริ่มเข้าวงการมาในช่วงปลายยุค 90s และตลอดช่วงยุค 2000s เขาได้รับการยกย่องอย่างต่อเนื่องในฐานะนักแสดงนำโดยผู้บริหารของทีวีบี และถึงจุดสูงสุดในชีวิตของการเป็นศิลปินตั้งแต่ปีพ.ศ. 2552 (2009) เป็นต้นมา
เอทีวี กับความพยายาม
ช่วงยุค 2000s เรตติ้งโดยรวมละครของทางช่องเอทีวี ไม่ได้รับความนิยมเลยเมื่อเทียบกับเรตติ้งละครของทางช่อง ทีวีบี
เอทีวี จึงใช้กลยุทธเอารายการเกมส์โชว์ลิขสิทธิ์ต่างประเทศออกอากาศแข่งขันกับช่องทีวีบี เช่นรายการ เกมเศรษฐี (Who Wants to Be a Millionaire?) เป็นรายการประเภทควิซโชว์ทางโทรทัศน์ โดยรายการมีคอนเซปต์ดึงดูดผู้ชมทางบ้าน ด้วยเงินรางวัลมหาศาลเป็นรางวัลในการตอบคำถามให้ถูกหมดทุกข้อ ในจำนวนคำถาม 12 หรือ 15 ข้อ โดยมีตัวเลือกให้เลือก และความยากของคำถามค่อย ๆ เพิ่มขึ้นตามข้อหลัง ๆ ผู้ชนะจะได้รับจำนวนเงินรางวัลสูงสุดถึง 1 ล้านเหรียญฮ่องกงกลับบ้าน
ในช่วงต้นฤดูร้อนของปีพ.ศ. 2544 (2001) เอทีวีได้ทำการเปิดตัวรายการวาไรตี้รายการใหม่คือ "เกมเศรษฐี" ซึ่งจะออกอากาศในทุกวันจันทร์, พุธ และศุกร์ เวลา 20:30 น. ถึง 21:30 น. และเอทีวียังออกอากาศรายการ "ผู้หญิงท้าชีวิต" (女優選拔賽) ทุกวันอังคารและพฤหัสบดี เวลา 20.30-21.30 น. ซึ่งเป็นรายการเกมแนวการเอาตัวรอด (Survivor) คล้ายกับ "เกมท้าชีวิต" (Fear Factor) แม้ว่ารอบ ทัวร์นาเมนต์ ของรายการหลัง (Women's Choice Tournament) จะมีเนื้อหาที่ดิบดุดันและเฉียบคมกว่า เช่น อวดภาพอนาจารและการให้ผู้เข้าร่วมการแข่งขันกินแมลง แต่รายการนี้กลับไม่ค่อยมีคนดู และทำเรตติ้งเฉลี่ยได้เพียง 2 จุดเปิด และไม่มีทีท่าว่าเรตติ้งจะดีขึ้น ตรงกันข้ามกับรายการ "เกมเศรษฐี" ที่ถึงแม้ในสัปดาห์แรกของการออกอากาศจะทำเรตติ้งเฉลี่ยได้เพียง 8 จุดเปิด แต่หลังจากนั้นเรตติ้งก็ค่อย ๆ พุ่งขึ้นอย่างมั่นคง จึงทำให้ทาง เอทีวี ตัดรายการ "ผู้หญิงท้าชีวิต" ออกจากผังรายการและเอารายการ "เกมเศรษฐี" มาออกอากาศแทนในวันอังคารและพฤหัส ทำให้รายการ เกมเศรษฐี ได้ออกอากาศครบห้าวัน คือ วันจันทร์-ศุกร์
ต่อมาในวันอาทิตย์ที่ 15 กรกฎาคม พ.ศ. 2544 (2001) รายการ "เกมเศรษฐี" ได้ออกอากาศตอนพิเศษ คือ "ดาราการกุศลล้านโชว์" (Celebrity Charity Million Show) ซึ่งทางรายการได้เชิญ เหล่าบุคคลที่มีชื่อเสียง เช่น ผงเป่าเป่า และ หวงจัน เข้าร่วมเล่นเกมในรายการและผู้ชนะจะบริจาคเงินรางวัลทั้งหมดเพื่อการกุศล ทำให้รายการมีเรตติ้งที่พุ่งขึ้นสูง ส่งผลกระทบต่อเรตติ้งของรายการทีวีบี ที่ออกอากาศชนในช่วงเวลาเดียวกัน อย่าง การประกวดรอบชิงชนะเลิศของ "มิสฮ่องกง 2001" (2001 Miss Hong Kong Finals) ทำให้เรตติ้งสูงสุดรายการ "เกมเศรษฐี" ทำได้ถึง 39 จุดเปิด โดยมีเรตติ้งเฉลี่ย 30 จุดเปิด กลายเป็นเรตติ้งทั้งเฉลี่ยต่อตอนและสูงสุดของทางช่องเอทีวีตั้งแต่เริ่มก่อตั้งมา
จากผลกระทบดังกล่าว ทาง ทีวีบี ได้เปลี่ยนแปลงผังรายการ ต่อมาก็เอาละครไต้หวันเรื่อง เณรน้อยยอดอัจฉริยะ (Smart Kid 2001) นำแสดงโดย จางเหว่ยเจี้ยน โดยออกอากาศทุกวันจันทร์ถึงวันศุกร์ เวลา 20:30 น. ถึง 21:30 น. เพื่อมาขัดขวางเรตติ้งรายการ "เกมเศรษฐี" ของช่องเอทีวี โดยสัปดาห์แรกของละคร "เณรน้อยยอดอัจฉริยะ" ทำเรตติ้งเฉลี่ยได้ 22 จุดเปิด แซงหน้าเรตติ้งเฉลี่ย 20 จุดเปิดของรายการ "เกมเศรษฐี" ได้สำเร็จอย่างหวุดหวิด
อย่างไรก็ตามการออกอากาศละครเรื่อง "เณรน้อยยอดอัจฉริยะ" ในสัปดาห์ที่ 2 เรตติ้งเฉลี่ยได้ร่วงลงมา 3 จุดอยู่ที่ 19 จุดเปิด และถูกรายการ "เกมเศรษฐี" แซงหน้าสำเร็จด้วยเรตติ้งเฉลี่ย 22 จุดเปิด กลายเป็นละครที่ล้มเหลวของ "จางเหว่ยเจี้ยน" เมื่อเทียบกับความสำเร็จในละครเรื่องอื่น ๆ ของเขา
ภายหลังอวสานละครเรื่อง "เณรน้อยยอดอัจฉริยะ" ตั้งแต่วันที่ 20 สิงหาคม พ.ศ. 2544 (2001) ทาง ทีวีบี ได้เปลี่ยนกลยุทธ์อีกครั้งและเปิดตัวรายการเกมโชว์แบบเรียลลิตี้ คือ เกมกำจัดจุดอ่อน (Weakest Link) (เวอร์ชันฮ่องกง) อย่างเร่งด่วน โดยได้ เจิ้งอวี้หลิง มารับหน้าที่เป็นพิธีกร ออกอากาศทุกวันจันทร์ถึงวันศุกร์ เวลา 8:30 น. ถึง 9:30 น. เป็นการออกอากาศชนกับรายการ "เกมเศรษฐี" ของทางเอทีวี โดยสองตอนแรกของรายการ "กำจัดจุดอ่อน" ได้เชิญเหล่านักแสดงจากภาพยนตร์เรื่อง "นักเตะเสี้ยวลิ้มยี่" (Shaolin Soccer 2001) ของโจวซิงฉือ ที่ได้รับความนิยมในขณะนั้นเข้าร่วมเล่นเกม และผู้ชนะจะบริจาคเงินรางวัลทั้งหมดให้กับการกุศลทั้งหมด เป็นผลให้รายการ "เกมกำจัดจุดอ่อน" ของทีวีบี เอาชนะเรตติ้งของรายการ "เกมเศรษฐี" ของเอทีวี ได้สำเร็จ
เมื่อเทียบกับความสดใหม่ของทั้งสองรายการ ดูเหมือนว่ารายการ "เกมกำจัดจุดอ่อน" ของทีวีบี จะได้เปรียบรายการ "เกมเศรษฐี" ของเอทีวี อยู่มาก จนต่อมาคนดูก็ค่อยๆ เบื่อรายการ "เกมเศรษฐี" ของเอทีวี และในที่สุดคนดูก็ค่อยๆ หายไป จนในตอนท้ายของปีพ.ศ. 2544 (2001) รายการ "เกมเศรษฐี" เรตติ้งเริ่มค่อย ๆ ลดลง จนวันออกอากาศครั้งสุดท้าย คือ 20 มีนาคม พ.ศ. 2548 (2005)
ความสำเร็จของรายการ "เกมกำจัดจุดอ่อน" ของทีวีบี เป็นที่พูดถึงมากโดยเฉพาะ เจิ้งอวี้หลิง ผู้รับหน้าที่เป็นพิธีกร ต้องทำสีหน้าเย็นชาและดูใจร้าย ตามคอนเซปต์ที่ทางโปรดิวเซอร์ชาวอังกฤษขอให้รักษารูปแบบรายการเดิมไว้ ซึ่งบุคลิกของ เจิ้งอวีเหลิง ที่ดูดุเป็นสไตล์ที่ไม่เป็นที่ชื่นชอบของผู้ชมชาวฮ่องกงมากนัก แต่อย่างไรก็ตามเรตติ้งก็สูงและสามารถทำให้รายการของเอทีวี ถึงจุดอวสาน
ถึงแม้รายการ เกมเศรษฐี ของทางช่องเอทีวี จะปิดตัวลงไปในต้นปีพ.ศ. 2548 (2005) และภาพโดยรวมก็ไม่ได้ประสบความสำเร็จเท่าละคร องค์หญิงกำมะลอ ที่ทาง เอทีวี เคยนำมาออกอากาศสร้างความปั่นป่วนให้กับทางช่อง ทีวีบี อยู่หลายเดือน แต่ก็นับได้ว่า "เกมเศรษฐี" เป็นรายการที่ทำเรตติ้งได้มากที่สุดเท่าที่มีมาของทางช่อง เอทีวี คือ เรตติ้งเฉลี่ยได้ถึง 30 จุดเปิด และ เรตติ้งสูงสุด 39 จุดเปิด เพราะตั้งแต่เริ่มก่อตั้งเป็นสถานีโทรทัศน์ขึ้นมา ทางช่อง เอทีวี ก็ไม่เคยมีละครหรือรายการไหน ที่สามารถทำเรตติ้งได้มากขนาดนี้มาก่อน
ระบบดิจิทัล
ในช่วงยุค 2000s ส่วนของการแพร่ภาพโทรทัศน์ภาคพื้นดินนั้นได้เริ่มมีการเปลี่ยนแปลง การแพร่ภาพทางโทรทัศน์ทั่วโลกได้เริ่มทยอยเข้าสู่ระบบดิจิทัลแล้ว โดยเรื่มจากทางสหราชอาณาจักร, สหรัฐอเมริกา, ญี่ปุ่น, เกาหลีใต้, ไต้หวัน และเอเชียตะวันออกเฉียงใต้ ได้เริ่มมีการเปิดตัวการแพร่ภาพโทรทัศน์ระบบดิจิทัลภาคพื้นดินตลอดจนเปิดตัวทีวีดิจิทัล (Digital television) ซึ่งเป็นโทรทัศน์ที่มีความคมชัดสูงและโทรทัศน์ความละเอียดสูง (HDTV) เป็นการถ่ายทอดสัญญาณโทรทัศน์ ที่มีความละเอียดของภาพมากขึ้นกว่าระบบถ่ายทอดสัญญาณโทรทัศน์แบบดั้งเดิม (คือระบบเอ็นทีเอสซี, ซีแคม และพาล) โดยสัญญาณดังกล่าวจะแพร่ภาพด้วยระบบดิจิทัลทั้งหมด
รัฐบาลฮ่องกงเริ่มทำการศึกษาระบบนี้มาตั้งแต่ปี พ.ศ. 2541 (1998) และทำการศึกษาอย่างครอบคลุมมากยิ่งขึ้นในปีพ.ศ. 2547 (2004) ต่อมาทางรัฐบาลได้กำหนดให้ผู้บริการกระจายเสียงโทรทัศน์ภาคพื้นดินสองรายในฮ่องกงขณะนั้น คือ "ทีวีบี" (TVB) และ "เอทีวี" (aTV) จะต้องให้บริการโทรทัศน์ระบบดิจิตอลภาคพื้นดินในการแพร่ภาพกระจายเสียงรวมถึงเปิดแพลตฟอร์มหลายช่องสัญญาณและโทรทัศน์ความละเอียดมาตรฐาน (SDTV) โดยมีการกำหนดให้ทั้งสองสถานีโทรทัศน์จะต้องเปิดตัวอย่างเป็นทางการภายในวันที่ 31 ธันวาคม พ.ศ. 2550 (2007)
1.ทั้งช่อง ทีวีบี และ เอทีวี ต้องออกอากาศบริการที่มีอยู่ในรูปแบบแอนะล็อกและดิจิทัลไปพร้อม ๆ กัน และต้องเปิดตัวบริการระบบดิจิทัลใหม่ในช่องใหม่เพิ่มเติมภายในสิ้นปีพ.ศ. 2550 (2007) หรือก่อนหน้านั้น
2.ทั้งช่อง ทีวีบี และ เอทีวี จะต้องขยายเครือข่ายดิจิทัลให้ครอบคลุมอย่างน้อย 75% ของประชากรฮ่องกงทั้งหมดภายในสิ้นปีพ.ศ. 2551 (2008) ทั้งนี้ขึ้นอยู่กับผลของการศึกษาตลาดและทางเทคนิคเพิ่มเติม รัฐบาลฮ่องกงจะสั่งให้เอทีวีและทีวีบี ยุติการออกอากาศทางโทรทัศน์แบบอะนาล็อกภายในห้าปี นับหลังจากที่ทั้งสองช่องเริ่มออกอากาศครั้งแรกของระบบดิจิทัลพร้อมกัน นั่นคือภายในสิ้นปีพ.ศ. 2555 (2012)
อย่างไรก็ตาม การกำหนดวันยุติการแพร่ภาพทีวีระบบแอนะล็อกอย่างเป็นทางการของรัฐบาล ได้ล่าช้าอย่างต่อเนื่อง เพราะมีการเลื่อนวันออกไปในหลายต่อหลายครั้ง โดยครั้งแรกรัฐบาลฮ่องกงมีการเลื่อนวันยุติการแพร่ภาพทีวีระบบแอนะล็อกออกไปเป็นปีพ.ศ. 2558 (2015) จากนั้นได้มีการประกาศเลื่อนออกไปอีกเป็นปีพ.ศ. 2563 (2020) หรืออาจมีการเลื่อนหลังจากนั้นออกไปอีกในอนาคต
ถึงแม้ภายหลังจะมีการเปิดตัวบริการทีวีดิจิทัลรูปแบบใหม่ขึ้นมา แต่อย่างไรก็ตามประชาชนก็ยังคงสามารถใช้ทีวีระบบแอนะล็อกต่อไปได้ เพราะช่องทีวียังคงมีการรับสัญญาณออกอากาศแบบอะนาล็อกได้อยู่ จนกว่าสัญญาณแอนะล็อกจะปิดตัวลงอย่างเป็นทางการในปีพ.ศ. 2563 (2020) (หรือหลังจากนั้นถ้ามีการเปลี่ยนแปลง)
ภายหลังจากที่มีการปิดตัวระบบแอนะล็อก ทีวีทุกเครื่องที่รับสัญญาณแบบแอนะล็อกจะต้องเพิ่ม กล่องรับสัญญาณ (Set-top box) หรือต้องซื้อทีวีเครื่องใหม่ที่สามารถรับระบบสัญญาณและช่องสัญญาณภายในของทีวีดิจิทัลได้
ภายในสิ้นปีพ.ศ. 2550 (2007) สัญญาณดิจิตอลของโทรทัศน์ภาคพื้นดินได้ถูกครอบงำโดย สถานีส่งสัญญาณฉือหวินซาน (Tsz Wan Shan) ในเกาลูนเป็นหลักและสถานีส่งสัญญาณหลักอีก 5 แห่งถัดไปได้มีกำหนดเปิดให้บริการอย่างเต็มรูปแบบในช่วงกลางปีพ.ศ. ​​2551 (2008) (ก่อนการเปิดแข่งขันโอลิมปิกเกมส์ปักกิ่ง 2022) โดยสัญญาณดิจิทัลจะครอบคลุมในคาบสมุทรเกาลูนและตอนเหนือของเกาะฮ่องกง ตลอดจนบางส่วนของย่านซาตินและอำเภอไท่โป ในเขตดินแดนใหม่
แม้ว่าในฮ่องกงจะมีมากกว่า 2.24 ล้านครัวเรือนที่มีทีวีดู(เฉลี่ยครัวเรือนละสามคน) แต่ครัวเรือนส่วนใหญ่จำเป็นต้องมีการปรับเปลี่ยนเสาอากาศในอาคารเพื่อดูทีวีภาคพื้นดินแบบดิจิทัลและต้องเพิ่มกล่องรับสัญญาณพื้นฐานที่กำกับโดยหน่วยงานโทรคมนาคม ของรัฐบาล หรือ ต้องอัพเกรดรุ่นกล่องรับสัญญาณ (set-top box) ที่สามารถรองรับทีวีมาตรฐานการกระจายสัญญาณข้อมูลมัลติมีเดียดิจิทัล (DMB-TH)ในตัวซึ่งสามารถรับช่องทีวีภาคพื้นดินแบบดิจิทัลได้
ในบรรดาคลื่นความถี่ดิจิทัลที่มีอยู่ห้าแห่งในฮ่องกง ทั้งช่อง ทีวีบี และ เอทีวี จะแยกหนึ่งช่องสัญญาณดิจิทัลเอาไว้สำหรับการออกอากาศแบบอนาล็อกและดิจิตอลพร้อม ๆ กัน
นอกจากนี้ทั้งสองช่อง ได้มีการจัดสรรช่องดิจิตอลเพิ่มเติมเพื่อให้บริการต่างๆ เช่น การเพิ่มหลายช่องและความละเอียดสูงของภาพ
เอทีวี มุ่งมั่นที่จะลงทุนมากกว่า 400 ล้านดอลลาร์ฮ่องกงภายในสิ้นปีพ.ศ. 2552 (2009) เพื่อให้บริการรายการทีวีที่มีความละเอียดสูงและบริการดิจิทัลที่ผสมผสานรูปแบบต่างเข้ากับรายการหลายช่อง ได้แก่ เทรนด์วัฒนธรรมเทรนด์,  ข่าวธุรกิจและการเงิน, ข้อมูลการช้อปปิ้งและข่าวบันเทิง เป็นต้น
โดยส่วนใหญ่ภายในสิ้นปีพ.ศ. 2550 (2007) เอทีวี จะให้บริการช่องทีวีความละเอียดมาตรฐาน 4 ช่อง แต่จะเปลี่ยนเป็นช่องโทรทัศน์ความละเอียดสูง (HDTV) หนึ่งช่องในช่วงเวลาไพรม์ไทม์ โดยให้ออกอากาศรายการ 2 ชั่วโมงต่อวัน
ช่องทีวีความละเอียดสูงของ ทีวีบี จะเป็นช่องที่ให้บริการรายการความบันเทิงแบบครบวงจร โดยทางผู้จัดการทั่วไปของทีวีบี ได้กล่าวว่าทางช่อง "ทีวีบีเจด" (Jade Channel) จะเพิ่มเติมคุณภาพของภาพและเสียงในระดับ"เฮชดี" (HD) ของทีวี
แม้ว่าทาง ทีวีบี จะเริ่มทดสอบการแพร่ภาพกระจายเสียงภาคพื้นดินแบบดิจิทัลมาตั้งแต่ต้นปีพ.ศ. 2542 (1999) แต่ปัญหาการละเมิดลิขสิทธิ์ของเพย์ทีวีในฮ่องกงนั้นร้ายแรงมาก ดังนั้นทางช่อง ฮ่องกงเคเบิลทีวี (Hong Kong Cable Television) จึงได้แปลงสัญญาณทีวีแอนะล็อกดั้งเดิมเป็นการออกอากาศสัญญาณดิจิทัลในเดือนมกราคม พ.ศ. 2543 (2000) ก่อนใครและกลายเป็น สถานีโทรทัศน์ระบบดิจิตอลแห่งแรกในฮ่องกง
ความขัดแย้งระบบการแพร่ภาพดิจิทัล
เนื่องจากทางด้าน ทีวีบี ต้องการใช้รูปแบบการแพร่สัญญาณภาพดิจิทัลภาคพื้นดิน ในระบบการแพร่สัญญาณภาพดิจิทัลตามมาตรฐานของสหภาพยุโรป  (DVB-T)
แต่ทางด้าน เอทีวี มักจะใช้ระบบการแพร่สัญญาณภาพดิจิทัลที่พัฒนาขึ้นมาใหม่ในประเทศจีน (DMB-TH)
เมื่อวันที่ 6 กรกฎาคม พ.ศ. 2548 (2005) ทาง ทีวีบี ได้ประกาศว่าจะสร้างหอส่งสัญญาณกระจายเสียงดิจิทัล 20 ถึง 30 หอ ในวันที่ 12 ตุลาคมของปีเดียวกัน โดยทางทีวีบีจะทำงานร่วมกับผู้ผลิตโทรศัพท์มือถือโนเกีย ร่วมกันศึกษาการพัฒนาบริการทีวีเคลื่อนที่ หรือ การแพร่ภาพวิดีโอดิจิทัลมือถือ (DVB-H) ในปีพ.ศ. 2550 (2007)
วันที่ 31 สิงหาคม พ.ศ. 2549 (2006) ทาง จีน ได้ตัดสินใจเริ่มใช้ระบบกระจายเสียงดิจิทัลอย่างเป็นทางการ ดังนั้นทาง ทีวีบี จึงดูผลการทดสอบการแพร่ภาพด้วยระบบดิจิทัลนี้ โดยจีนแผ่นดินใหญ่ก่อน อย่างไรก็ตามทางด้าน เอทีวี เห็นว่าเนื่องจากในฮ่องกง 50% มีการแพร่ภาพระบบดิจิทัลของตลาดมาจากแผ่นดินใหญ่ จึงไม่ต้องการใช้ระบบนี้ตามมาตรฐานยุโรป
เมื่อวันที่ 19 ตุลาคม พ.ศ. 2549 (2006) ทาง ทีวีบี ได้บรรลุฉันทามติให้ใช้มาตรฐานการแพร่ภาพดิจิทัลที่พัฒนาขึ้นมาจากประเทศจีน (DMB-TH) ทั้งสองหน่วยส่งบุคลากรไปเซี่ยงไฮ้เพื่อทำการทดสอบในเดือนเดียวกัน
ในเดือนพฤศจิกายน ฝ่ายจีนได้รับเชิญให้ไปตรวจที่สถานที่ในฮ่องกง และจะมีการยื่นขอการแพร่ภาพในระบบดิจิทัลต่อรัฐบาลอย่างเป็นทางการ แต่ในกลางเดือนธันวาคม มีการชี้ให้เห็นว่าการเปิดตัวการออกอากาศแบบดิจิทัลในฮ่องกงจะล่าช้าออกไปอีกหลายเดือน แต่เส้นตายที่กำหนดโดยรัฐบาลจะยังคงเป็นไปตามที่กำหนด และผู้ให้บริการซอฟต์แวร์ในท้องถิ่นบางรายก็จะได้รับประโยชน์เช่นกัน
เมื่อวันที่ 4 มิถุนายน พ.ศ. 2550 (2007) หลังจากที่ทั้งสองสถานีได้พูดคุยกันถึงปัญหาของระบบการแพร่ภาพดิจิทัล รัฐบาลได้ประกาศว่าระบบเทคโนโลยีกระจายเสียงโทรทัศน์ภาคพื้นดินของฮ่องกงได้ตัดสินใจนำระบบการแพร่สัญญาณภาพดิจิทัลที่พัฒนาขึ้นมาใหม่ในประเทศจีน (DMB-TH) มาใช้แทน ระบบการแพร่สัญญาณภาพดิจิทัลตามมาตรฐานของสหภาพยุโรป  (DVB-T)  และทางช่อง ทีวีบี และ เอทีวี ได้เปิดตัวมาตรฐานสี่มาตรฐานเดิมตอนสิ้นปีพ.ศ. 2550 (2007) ทางช่องโทรทัศน์ความละเอียดสูง (HDTV) รวมถึงช่องโทรทัศน์ความละเอียดมาตรฐาน (SD) และ HD ใหม่
ทีวีบี ในยุค2010s
สถานีโทรทัศน์TVB ปลดพนักงานกว่า 350 คน ข่าวประจำสัปดาห์ สคต. ฮ่องกงระหว่างวันที่ 16-22 ธันวาคม พ.ศ. 2562 คำแถลงการนี้ไม่ได้เป็นสิ่งที่เกินความคาดหมาย เพราะไม่เพียงแต่สถานีโทรทัศน์เท่านั้นที่จะได้รับผลกระทบ แต่สื่ออื่น ๆ ที่อาศัยค่าโฆษณาก็ได้รับผลกระทบอย่างหนักเช่นกัน ทั้งนี้สถานการณ์ความขัดแย้งทางการเมืองทำให้บริษัทต่าง ๆ ที่ต้อง ตัดสินใจอย่างรอบคอบในการซื้อโฆษณา ซึ่งไม่ได้เป็นการแข่งขันทางการค้าเหมือนเมื่อก่อนอีกต่อไป นอกจากนี้ TVB ที่เป็นสถานีออกอากาศฟรี หลังจากถูกซื้อจาก นาย Charles Chan Kwok-keung และนักลงทุนท่าน อื่น ซึ่งคณะผู้บริหารนี้ได้ตัดสินใจผิดพลาดในการลงทุนหลายล้านดอลล่าห์ฮ่องกงในตราสารหนี้ที่ออกโดยบริษัทต่าง ๆ ที่ไม่ ประสบความสำเร็จและก่อให้เกิดความสูญเสียอย่างมากต่อฝ่ายประกอบการโทรทัศน์ โดยนาย Chan ผู้ดำรงตำแหน่งประธาน ของ TVB มีแผนที่จะลงจากตำแหน่งภายในเดือนหน้าด้วยข้อจำกัดใน TVB ที่มีนักการเงินที่เป็นผู้ประกอบการจากจีนบริษัท China Media Capital โดยนาย Li Ruigang ผู้เป็นคนควบคุม TVB ทางอ้อมผ่านบริษัทในเครือ อย่างไรก็ตามการลงจากตำแหน่งของนาย Chan จะทำให้ TVB ต้องหาผู้ถือใบอนุญาตคนใหม่ที่จะต้องเป็นผู้ที่มีถิ่น พำนักอยู่ในฮ่องกงตามกฎหมาย ข้อคิดเห็นเสนอแนะ
1. การเปลี่ยนไปของยุคสมัยนั้น ทำให้สถานีโทรทัศน์ไม่เป็นที่นิยมเช่นก่อนอีกต่อไป ผู้คนให้ความสำคัญกับโซเชียลมีเดีย มากยิ่งขึ้น และการเข้าถึงสื่อต่าง ๆ ผ่านทางโทรศัพท์เคลื่อนที่เป็นเรื่องที่สะดวกมากกว่า ผู้ประกอบการรุ่นใหม่จึงหันมาลงทุน ในการโฆษณาเพื่อให้เข้าถึงผู้รับสาร ผ่านทางโซเชียลมีเดียและสื่อออนไลน์แทนการลงทุนในสถานีโทรทัศน์ที่ได้รับความนิยม ลดลง อีกทั้งมีราคาที่สูงกว่ามาก
2. การประท้วงที่ยืดเยื้อกว่า 6 เดือนนี้ ส่งผลกระทบอย่างหนักต่อธุรกิจทุกภาคส่วนซึ่งทางการฮ่องกงได้เปิดเผยเมื่อ วันที่ 31 ต.ค. ที่ผ่านมาว่าอัตราการเติบโตทางเศรษญกิจของฮ่องกงหรือจีดีพี หดตัวลง 3.2% ในช่วงไตรมาสสามของปีนี้ซึ่งแสดง ถึงการเข้าสู่ภาวะเศรษฐกิจถดถอยของฮ่องกง ทำให้ผู้ประกอบการมีความไม่มั่นใจในการลงทุนโฆษณาและต้องพิจารณาอย่าง รอบคอบก่อนการซื้อโฆษณาในแต่ละครั้ง นาย Mark Lee Po-on เจ้าหน้าที่บริหารกลุ่ม สถานีโทรทัศน์ TVB ได้ออกมาแถลงว่าพนักงานประจำกว่า 350 คนต้องถูกปลดจากงาน ซึ่งคิดเป็น 10% ของพนักงาน ทั้งหมด เนื่องจากการปิดตัวลงเมื่อปีพ.ศ. 2560 ของ Asia Television คู่แข่งสำคัญของสถานีโทรทัศน์ที่ออกอากาศ ฟรี จากเหตการณ์นี้ทำให้ราคาหุ้นของ TVB ตกลงกว่าครึ่ง จาก 30 ดอลล่าห์ฮ่องกงเหลือเพียง 12 ดอลล่าห์ฮ่องกง เมื่อวันที่ 16 ธันวาคม พ.ศ. 2562
เกิดช่องใหม่
ในช่วงยุค 2010s มีช่องก่อตั้งใหม่ขึ้นมาหลายช่อง แต่ที่เป็นคู่แข่งทางด้านเรตติ้งกับละครทีวีบี คือ ช่อง ViuTV
ทีวีบีกับจีน
ล่าสุดเมื่อวันที่ 17 พฤษภาคม พ.ศ. 2565 (2022) ทางแพลตฟอร์มYoukuของจีน จับมือกับ ทีวีบี (TVB) ของฮ่องกง ได้ร่วมกันคัดเลือก 10 ละครคลาสสิกของทีวีบีในทุกยุค(4ทศวรรษ) ตั้งแต่ยุค 80s,90s,00s,10s (หลายร้อยเรื่อง) โดยคัดเลือกออกมาได้สิบอันดับ ที่ได้รับรางวัลสำหรับรายการของ Youku และ TVB
! ชื่อละคร !ละครดังในยุคทศวรรษ !นำแสดงโดย
ทั้ง 10 ละครทีวีบีที่ถูกเลือกโดย Youku ของจีน เพื่อเป็นการรำลึกถึงความคลาสสิกของละครทีวีบีในแต่ละช่วงแต่ละยุค
อีกทั้งยังมีการเชิญเหล่านักแสดงนำของในแต่ละเรื่อง มาเล่าประสบการณ์ความสำเร็จของละครที่พวกเขาร่วมแสดงนำ เช่น หวงเย่อหัว และ เหมียวเฉียวเหว่ย ได้บอกเล่าเรื่องราวในอดีตช่วงที่ถ่ายทำละครเรื่อง มังกรหยก ภาค1 (1983) เป็นต้น
โต้วป้าน
Douban เว็บไซต์วิจารณ์ที่นิยมของจีน ซึ่งเป็นหนึ่งในศูนย์กลางความชุลมุนวุ่นวายของเหล่าบรรดาแฟนคลับของดาราแต่ละคนในจีน
สำหรับคนฮ่องกง ไม่ค่อยให้ความสำคัญกับ Douban มากนัก และมีผู้คนจำนวนไม่น้อยในฮ่องกงไม่รู้จัก Douban ส่วนคนที่รู้จักจำนวนหนึ่งก็ไม่ได้ให้ความสนใจ เพราะเป็นเว็บไซต์ของทางจีนแผ่นดินใหญ่ และคนส่วนใหญ่ที่ให้คะแนนมักเป็นแฟนคลับของดาราคนนั้น ๆ
คนจำนวนหนึ่งมองว่า จะเห็นได้ว่าละครที่ไม่ดังในจีน บางเรื่องกลับได้คะแนนสูงเพราะการโหวตของเหล่าบรรดาแฟนคลับของดาราคนนั้นในจีนมากกว่า ที่จะวัดกันทางเรตติ้ง ยกตัวอย่างเช่น มังกรหยก ภาค 1 (1976) เวอร์ชัน หมีเซียะ รับบท อึ้งย้ง ไม่เคยออกอากาศที่จีนแผ่นดินใหญ่เลย และในจีนก็ไม่มีใครเคยดูมาก่อน แต่กลับมีคนโหวตให้ถึง 80 คะแนน บางคนที่โหวตอาจจะเป็นแฟนคลับ ในไต้หวัน หรือ บางคนไม่ได้ดูละครแต่เป็นแฟนคลับนักแสดงที่นำแสดง เลยโหวตละครเรื่องนั้นให้ เป็นต้น
ซึ่งคะแนนใน douban ไม่ใช่ความสำเร็จของละคร(ไม่ใช่ยอดเรตติ้ง) แต่เป็นการโหวตลงคะแนนของคนกลุ่ม ๆ หนึ่งที่เข้าไปลงคะแนนให้ละครเรื่องนั้น ๆ มากกว่าเปรียบเสมือนเป็นการยกย่อง ชื่นชมดาราที่ตนเองชื่นชอบ
กีฬาว่ายน้ำในโอลิมปิกฤดูร้อน 2020 – ท่าผสม 200 เมตร บุคคลหญิง
การแข่งขันกีฬาว่ายน้ำในโอลิมปิกฤดูร้อน 2020 – ท่าผสม 200 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
บุนเดิสแวร์
บุนเดิสแวร์ (Bundeswehr) หรือ กองป้องกันสหพันธ์ เป็นกองทัพของรัฐบาลสหพันธ์สาธารณรัฐเยอรมนี รัฐธรรมนูญเยอรมันไม่อนุญาตให้รัฐเยอรมันต่างๆมีกองกำลังทหารเป็นของตนเอง ภาระหน้าที่ในกิจการทหารทั้งปวงต้องอยู่ในความรับผิดชอบของรัฐบาลกลางที่กรุงเบอร์ลิน
บุนเดิสแวร์แบ่งสายบัญชาการออกเป็นสองฝ่ายคือ ส่วนเหล่าทัพ (Streitkräfte) และส่วนกิจการพลเรือน (Wehrverwaltung) โดยในส่วนของยุทธบริหารเป็นกองทัพบก (Heer) กองทัพเรือ (Marine), กองทัพอากาศ (Luftwaffe), เหล่ายุทธบริการ (Streitkräftebasis), เหล่าสาธารณสุขกลาง (Zentraler Sanitätsdienst) และเหล่าไซเบอร์และสนเทศบริการ (Cyber- und Informationsraum)
ณ เดือนมกราคม 2020, บุนเดิสแวร์มีกำลังทหาร 184,001 นายที่ประจำการอยู่, วางไว้ในกองกำลังทหารที่ใหญ่ที่สุด 30 แห่งในโลกและทำให้เป็นกองกำลังที่ใหญ่เป็นอันดับสองของโลกสหภาพยุโรปด้านหลังฝรั่งเศสในด้านบุคลากรนอกจากนี้แล้วบุนเดิสแวร์มีบุคลากรสำรองประมาณ 29,200 (2019). ด้วยค่าใช้จ่ายทางทหารของเยอรมันที่ 8.0015 พันล้านยูโร, บุนเดิสแวร์เป็นหนึ่งในสิบกองกำลังที่ได้รับการสนับสนุนที่ดีที่สุดในโลกแม้ว่าในแง่ของสัดส่วนของจีดีพีเยอรมันค่าใช้จ่ายทางทหารยังคงอยู่ที่ 1.38% และต่ำกว่าเป้าหมายของนาโต้ที่ 2%. เยอรมนีมีเป้าหมายที่จะขยายบุนเดิสแวร์ไปยังประมาณ 203,000 ทหารในปี 2025 เพื่อรับมือกับความรับผิดชอบที่เพิ่มขึ้น.
วอลเลย์บอลหญิงชิงแชมป์ยุโรป 1971
วอลเลย์บอลหญิงชิงแชมป์ยุโรป 1971 (1971 Women's European Volleyball Championship) เป็นครั้งที่แปดของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศอิตาลี ระหว่างวันที่ 23 กันยายน – 1 ตุลาคม พ.ศ. 2514
ซูเปอร์โบวล์ครั้งที่ 6
ซูเปอร์โบวล์ครั้งที่ 6 (Super Bowl VI) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1972 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Dallas Cowboys กับแชมป์อเมริกันฟุตบอลคอนเฟอเร็นซ์ (AFC) Miami Dolphins โดยทีม Dallas Cowboys เอาชนะ ทีม Miami Dolphins ในคะแนน 24–3 เกมนี้จัดในวันอาทิตย์ที่ 16 มกราคม ค.ศ. 1972 ที่สนามTulane Stadium ในเมืองNew Orleans, Louisiana
อุลตร้าแมน A
ยอดมนุษย์ อุลตร้าแมนเอซ เป็นทีวีซีรีส์ชุดที่ 4 ของทีวีซีรีส์อุลตร้าซีรีส์ โดยมีเรื่องราวเกี่ยวกับ "เซย์จิ โฮคุโตะ" และ "ยูโกะ มินามิ" ที่สละชีวิตตัวเอง เพื่อช่วยเหลือเด็ก ๆ จนเสียชีวิตจากการจู่โจมของสัตว์อสูรเวโรครอน ซึ่งเป็นแผนการร้ายของมนุษย์ต่างมิติ ยะพูล พี่น้องอุลตร้าจึงมอบวิญญานของอุลตร้าแมนเอช ผู้พิทักษ์จากดาวอุลตร้าไว้ที่พวกเขาทั้งสองเพื่อคืนชีวิตให้ โดยการแปลงร่างของทั้งสองจะเป็นการกระโดดตีลังกากลางอากาศ แล้วนำแหวน "อุลตร้าริง" ที่อยู่ที่นิ้วของทั้งสองคน ประสานกันกลางอากาศ เรียกว่า "อุลตร้าทัช" ในครึ่งเรื่องหลัง ยูโกะถูกเรียกตัวกลับดวงจันทร์ในฐานะเจ้าหญิง การแปลงร่างจะเปลี่ยนเป็นโฮคุโตะนำอุลตร้าริงที่สวมมือทั้งสองข้างชนกัน ยอดมนุษย์ อุลตร้าแมน เอซ มีเวลาในการต่อสู้ทั้งหมด 3 นาที ทั้งสองยังเป็นเจ้าหน้าที่ในหน่วยกองกำลังพิทักษ์ในซีรีส์นี้ใช้ชื่อ TAC (Terrible monster Attack Crew) มีจำนวนตอนทั้งหมด 52 ตอน
อุลตร้าแมน เอซ มีชื่อเรียกแรก ๆ ว่า อุลตร้า เอ (Ultra A) โดยย่อมาจากคำว่า เอซ (Ace) นั่นเอง สำหรับในประเทศไทยได้ลิขสิทธ์พากย์โดยไรท์พิคเจอร์นำทีมโดย นิรันดร์ บุญยรัตพันธุ์ หรือ น้าต๋อยเซมเบ้ แต่ต่อมาลิขสิทธิ์ในการจัดจำหน่ายกลายเป็นของไทก้า
ลักษณะสำคัญ
อุลตร้าแมนเอซ เป็นอุลตร้าแมนที่มีลักษณะแตกต่างจากพี่น้องอุลตร้าแมนคนอื่น ๆ มากที่สุด ตั้งแต่ลักษณะของใบหน้า ที่มีส่วนของศีรษะคล้ายสวมมงกุฎคาด มีส่วนของใบหูขนาดใหญ่มีรูวงกลมขนาดใหญ่ ซึ่งเป็นที่ติดตั้งของปุ่มพลังงานกลางหน้าผาก ดวงตามีขอบดวงตาที่ชัดเจน ลวดลายบนลำตัวก็มีลักษณะที่เป็นเอกลักษณ์เฉพาะตัวด้วย ด้วยลักษณะที่แตกต่างจากพี่น้องอุลตร้าคนอื่นนี้เอง ทำให้อุลตร้าแมนเอชเป็นขวัญใจของแฟนอุลตร้าแมนมากมาย ไม่แพ้อุลตร้าแมนคนอื่น ๆ เลย นอกจากนี้เอซยังเป็นอุลตร้าแมนที่ได้รับการช่วยเหลือ และร่วมต่อสู้กับพี่น้องอุลตร้าคนอื่น ๆ มากที่สุด
ประวัติ
โฮคุโตะ เซย์จิ และมินามิ ยูโกะ สองหนุ่มสาวผู้กล้าหาญสละชีวิตตัวเอง เพื่อช่วยเหลือเด็ก ๆ จนเสียชีวิตจากการจู่โจมของสัตว์อสูรเวโรครอน พี่น้องอุลตร้าจึงมอบวิญญานของอุลตร้าแมนเอช ผู้พิทักษ์จากดาวอุลตร้าไว้ที่พวกเขาทั้งสอง เมื่อสัตว์อสูรของมนุษย์ดาวยะพูลอาละวาดเมื่อใด พวกเขาจะประสานแหวน อุลตร้าริง เพื่อแปลงร่างเป็นอุลตร้าแมนเอชมาต่อสู้ ภายหลัง มินามิ ยูโกะ ต้องกลับดวงจันทร์ในฐานะเจ้าหญิง จึงเหลือเพียง โฮคุโตะ เซย์จิ แปลงร่างเพียงคนเดียว
กระเจี๊ยบละว้า
กระเจี๊ยบละว้า เป็นพืชในวงศ์ Malvaceae เป็นไม้ล้มลุก ลำต้นตั้งตรง รากแก้วมีลักษณะคล้ายหัว ลำต้นเหนือดินมีหนามยาว ดอกช่อ มีริ้วประดับ ดอกสีเหลือง แกนกลางเป็นสีม่วงขนาดเล็ก ผลรูปรีเป็นแคบซูลมีหนามแข็ง เมล็ดมาก พบในอินเดีย พม่า อินโดจีน จีนตอนใต้ อินโดนีเซีย ฟิลิปปินส์ หัวรับประทานได้
เอเอสพี
เอเอสพี (ASP ย่อมาจาก Active Server Page) เป็นเทคโนโลยีประเภท Server-Side Script (โปรแกรมที่ทำงานบนเครื่อง Server) ที่นิยมใช้อย่างแพร่หลาย สร้างโดยบริษัท ไมโครซอฟท์ สำหรับระบบปฏิบัติการ ไมโครซอฟท์ วินโดวส์ ซึ่งใช้ร่วมกับโปรแกรม Internet Infomation Service หรือ IIS. ASP นั้นใช้ภาษาสคริปต์ VBScript, JScript หรือ PerlScript ในการเขียน โดยเว็บเพจที่ใช้ ASP เขียน จะระบุเป็นตระกูลไฟล์ที่ลงท้ายด้วย .asp ซึ่ง ASP ยังสามารถใช้เขียนเพื่อควบคุมฐานข้อมูลต่างๆ ผ่าน ODBC ADO DAO JET และอื่นๆ
ปัจจุบันนี้ไมโครซอฟท์ได้ยกเลิกการพัฒนาเทคโนโลยี ASP แล้วและได้เปลี่ยนเป็น ASP.NET แทน. ซึ่งคำว่า Classic ASP นั้นอาจใช้เรียกแทนเอเอสพีเดิม
แนะนำ ASP
ASP (Active Server Page) เป็นเทคโนโลยีที่ทำงานทางฝั่งด้านเซิร์ฟเวอร์ ที่ถูกออกแบบมาให้ง่ายต่อการพัฒนาแอปพลิเคชันผ่านเว็บเซิร์ฟเวอร์สำหรับนักพัฒนาเว็บไซต์ การใช้งาน ASP สามารถกระทำได้โดยเขียนคำสั่งหรือสคริปต์ต่างๆ ในรูปของเท็กซ์ไฟล์ธรรมดาทั่วๆไป แล้วนำมาเก็บไว้ที่เซิร์ฟเวอร์ เมื่อมีการเรียกใช้งานจากเบราว์เซอร์ ไฟล์เอกสาร ASP ก็จะถูกแปลโดย Server Interpreter แล้วส่งผลที่ได้ส่งกลับไปเป็นภาษา HTML ให้เบราว์เซอร์ที่เรียกดังกล่าว เนื่องจาก ASP สามารถรองรับได้หลายภาษา เช่น VBScript ,Jscript ,Perl และภาษาสคริปต์อื่นๆ ดังนั้นนักพัฒนาเว็บไซต์จึงไม่มีความจำเป็นต้องมีความรู้หรือต้องศึกษาในทุกภาษาเนื่องจาก ASP ได้ถูกออกแบบมาให้ขึ้นกับความรู้ของนักพัฒนาเว็บไซต์นั่นเอง การทำงานของโปรแกรม ASP นั้นจะทำงานอยู่ที่ฝั่งของ Server เท่านั้น เราจึงเรียกว่าเป็นการทำงานแบบ Server Side ซึ่งจากการทำงานทางฝั่ง Server ของ ASP นั้น ทำให้ Web Browser ของฝั่ง Client จะทำหน้าที่เพียงรับผลลัพธ์ที่ได้จากการทำงานทางฝั่ง Server เท่านั้น โดยอ้าย
รุ่นของ ASP
ASP มีการเปิดตัวรุ่นใหม่หลักๆ อยู่ 4 ครั้ง ดังนี้:
ตัวอย่างการใช้งาน ASP (VBScript)
ตัวอย่างในหน้านี้ เป็นการทำงานแบบ Server-Side Script ร่วมกับการใช้ HTML ดังนี้:
<% ' บรรทัดนี้ไม่มีความหมายอะไร; นอกจากเป็นแค่ หมายเหตุ (comment).:
Response.Write ("Wikipedia") ' โค้ดในบรรทัดนี้จะพิมพ์คำว่า "Wikipedia" ไปในเว็บเบราว์เซอร์.
%>
<% Dim X    ' ตรวจสอบทุกครั้งว่าคุณได้ประกาศตัวแปรที่จะเรียกใช้
X = 1    ' X คือค่าที่เราจะใช้ในตัวอย่างนี้
If X = 1 Then %>
X มีค่าเท่ากับหนึ่ง
<% Else %>
X มีค่าไม่เท่ากับหนึ่ง
รหัสที่อยู่ระหว่าง <tt><% ... %></tt> จะผ่านการทำงานจากเซิร์ฟเวอร์ โดยจะแสดงผลเป็น HTML คือ <tt> X equals one </tt> เมื่อค่า X บนฝังเซิร์ฟเวอร์ มีค่าเท่ากับ 1.
ในการที่เราเปิดและปิดแท็ก <tt><% %></tt> บ่อยเท่าไรก็ไม่เป็นผล เพราะนั้นเป็นแค่การเปิดและปิดการทำงานของ ASP engine เท่านั้น. จากตัวอย่างด้านบน เราสามารถหาหนทางอื่นได้ เช่น:
<% Dim strWikiPedia
' นี่คือตัวอย่างของ ASP VBScript ล้วนๆ เพื่อทำงาน...
If strWikiPedia = "free" then
Response.write "ใช้งานได้ฟรี โดยไม่ต้องใช้ บัตรเครดิต"
Else
Response.write "หาบัตรเครดิตมาจ่ายซะ หรือคลิกที่แบนเนอร์"
หลังจากที่เราเริ่มใช้ "ค่าคงที่" ไปแล้ว, คราวนี้เราจะใช้เรียกข้อมูลจากวัตถุ. การเรียกข้อมูลจากวัตถุเป็นสิ่งที่หน้าสนใจอย่างหนึ่ง เราสามารถเรียกมันได้จาก "ข้อความสอบถาม" (query string) หรือจาก "ฟอร์ม" (form) ที่ส่งเข้ามา ซึ่งคุณควรจะรู้ความแตกต่างระหว่าง "post" และ "get". "get" จะถูกตั้งค่าให้อยู่ในข้อความสอบถาม (<tt>Request.QueryString </tt>). "post" จะถูกตั้งค่าในฟอร์ม (<tt>Request.Form </tt>). ดังตัวอย่าง ดังนี้.
<form action="pagename.asp" method="get"> <input type="text" name="Name" />
<input type="Submit" /> <%
strName = request.querystring ("Name") ' ทำการเรียกตัวแปรชื่อ Name จากฟอร์ม
If strName <> "" Then ' ถ้าค่า "strName" ไม่มีค่าเท่ากับ "" (ค่าว่าง) แล้ว
' ในบรรทัดถัดไป ให้เขียนคำว่า "ยินดีต้อนรับเข้าสู่วิกิพีเดีย ", ' แล้วตามด้วยชื่อของผู้เปิด.
Response.write "ยินดีต้อนรับเข้าสู่วิกิพีเดีย " & strName
End If %>
โค้ดด้านบนที่กล่าวมา เป็นการขอให้ผู้ใช้ ใส่ชื่อในฟอร์ม. เมื่อผู้ใช้กด "Submit", ฟอร์มจะทำการเปิดหน้านั้นใหม่อีกครั้ง แล้วจึงแสดงชื่อ และข้อความต้อนรับสู่วิกีพีเดีย จากการสังเกตโค๊ดด้านบน, คุณอาจสังเกตว่า โค๊ดที่เขียนขึ้นนี้ คล้ายการพัฒนาโปรแกรมทั่วๆ ไป ใน Visual Basic 6.0 แต่ในที่นี้ โครงสร้างการเขียน (syntax) ของการแสดงข้อความออกมาดูเปลี่ยนไป. Response.write เป็นคำสั่ง ในการเขียนบ้างอย่างไปยังเบราว์เซอร์เครื่องลูกข่าย.
ในทำนองเดียวกัน, Response.clear เป็นคำสั่งในการล้างเนื้อหาที่เก็บไว้ในบัฟเฟอร์ (buffer), ที่เก็บข้อมูลสำรอง (temporary memory storage location).
ย้าย ASP ไปยัง ASP.NET 1.x
ASP to ASP.NET v1.x Migration Assistant เป็นโปรแกรมที่ช่วยคุณย้ายหน้า ASP เดิมไปยังเว็บเอ็พพลิเคชันบน ASP.NET. เนื่องจากว่าโครงสร้าง และรูปแบบการพัฒนาบน ASP.NET นั้นแตกต่างกันมาก การโยกย้ายนั้นไม่ใช่ระบบอัตโนมัติทั้งหมด แต่จะช่วยการย้ายให้รวดเร็วขึ้นในบางขั้นตอนที่จำเป็น.
Apache::ASP
Apache::ASP เป็นโปรแกรมในการทำงานของ ASP บนเซิร์ฟเวอร์ Apache ที่ปกติจะทำงานเฉพาะกับภาษาประเภท Perl เท่านั้น ซึ่งทำให้เรา สามารถใช้งาน ASP รวมไปถึงการใช้ Session และ ยังคงสามารถใช้ภาษา Perl ได้
ดูเพิ่ม
^^
โจวโนะอุจิ คัตสึยะ
โจวโนะอุจิ คัตสึยะ ( (Jōnouchi Katsuya); ) เป็นตัวละครการ์ตูนจากการ์ตูนญี่ปุ่นเรื่องเกมกลคนอัจฉริยะ อายุ 16 ปี เป็นคนมีนิสัยใจร้อน ดูภายอาจเป็นแค่คนไม่เอาไหนทุก ๆ เรื่อง แต่เมื่อการดูเอลเริ่มขึ้นจะคล้ายกับกลายเป็นคนละคน เขามีส่วนสูง 178 ซม. หนัก 62 กิโลกรัม เลือดกรุ๊ป B อาหารที่ชอมคือเสต๊กและแกงกะหรี่
ประวัติตามท้องเรื่อง
คัตสึยะเกิดเมื่อวันที่ 25 มกราคม ใน Battle city ไคบะ ลงชื่อให้โจวโนะอุจิว่า "เจ้าคนไม่รู้จักตัวเอง" ในปีที่พวกยูกิต่อสู่กับดูม่าเขาเป็นอีกคนที่ได้รับไพ่มังกรไร้นามเช่นเดียวกับยูกิ ในตอนท้ายดวงจิตของเขาถูกผนึกไว้แต่ก็รอดมาได้เพราะยูกิ เขาเป็นอีกคนที่ไปช่วยอาเทมที่โลกแห่งความทรงจำ
ซิมโฟนีหมายเลข 6 (เบทโฮเฟิน)
ซิมโฟนีหมายเลข 6 ในบันไดเสียง เอฟ เมเจอร์ (Symphony No. 6 in F major) ของลูทวิช ฟัน เบทโฮเฟิน รู้จักกันในชื่อ เดอะพาสโทรัล (The Pastoral) `หรือ พาสโทรัล ซิมโฟนี (Pastoral Symphony) เป็นผลงานที่เบทโฮเฟินเริ่มแต่งเมื่อราว ค.ศ. 1802 แล้วเสร็จเมื่อ ค.ศ. 1808 ในแคตตาล็อกผลงานของเบทโฮเฟินระบุหมายเลขโอปุส 68 (Opus 68) เป็นผลงานของเบทโฮเฟินที่แต่งโดยอ้างอิงความงดงามของธรรมชาติในชนบท บรรยายทัศนียภาพทุ่งหญ้าป่าเขา มีเสียงนกร้อง จากนั้นได้เกิดพายุฝนฟ้าคะนอง และเมื่อฝนหยุดตกก็มีแดดออก ท้องฟ้าสดใส บรรยากาศอบอุ่น
เบทโฮเฟินประพันธ์เดอะพาสโทรัลไปพร้อม ๆ กับซิมโฟนีหมายเลข 5 แล้วเสร็จออกบรรเลงเป็นรอบแรก เมื่อวันที่ 22 ธันวาคม ค.ศ. 1808 ที่โรงอุปรากร Theater an der Wien กรุงเวียนนา โดยเบทโฮเฟินเป็นผู้อำนวยวงด้วยตนเอง หลังการแสดงรอบแรก ผลงานชิ้นนี้ไม่ค่อยได้รับความนิยมมากนัก แต่ในเวลาต่อมากลับได้รับความนิยม กลายเป็นผลงานหนึ่งที่ได้รับการบันทึกเสียงบ่อยครั้งที่สุด
วอลเลย์บอลชายชิงแชมป์อเมริกาใต้ 2021
วอลเลย์บอลชายชิงแชมป์อเมริกาใต้ 2021 (2021 Men's South American Volleyball Championship) เป็นการแข่งขันครั้งที่ 34 ของวอลเลย์บอลชายชิงแชมป์อเมริกาใต้ จัดขึ้นโดยสมาพันธ์วอลเลย์บอลอเมริกาใต้ ซึ่งมีกำหนดจัดขึ้นที่บราซีเลีย ประเทศบราซิล ระหว่างวันที่ 1–5 กันยายน ค.ศ. 2021 โดยทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
สนามแข่งขัน
การแข่งขันได้ถูกจัดขึ้นแบบปิดเนื่องจากข้อจำกัดของการระบาดทั่วของโควิด-19 ในประเทศบราซิล
อันดับการแข่งขัน
<section begin=WCQ />
แบร์ต ฟัน มาร์ไวก์
ใน ค.ศ. 1982 ฟัน มาร์ไวก์ เริ่มขยับไปสู่การเป็นผู้จัดการทีม โดยเลิกเล่นฟุตบอลอาชีพใน ค.ศ. 1988 และกลายเป็นผู้จัดการทีมแบบเต็มเวลา ต่อมาใน ค.ศ. 2002 ฟัน มาร์ไวก์คว้าแชมป์ยูฟ่าคัพร่วมกับไฟเยอโนร์ด และได้เข้ามาเป็นผู้จัดการทีมชาติเนเธอร์แลนด์ตั้งแต่ ค.ศ. 2008 จนถึงเดือนมิถุนายน ค.ศ. 2012 โดยพาทีมเข้าไปถึงรอบชิงชนะเลิศฟุตบอลโลก 2010 ได้สำเร็จ แต่ก็แพ้ให้กับทีมชาติสเปนไป 1 ต่อ 0 ประตูในช่วงต่อเวลาพิเศษ ฟัน มาร์ไวก์ ลาออกจากตำแหน่งนี้หลังจากเนเธอร์แลนด์แพ้รวด 3 นัดในฟุตบอลชิงแชมป์แห่งชาติยุโรป 2012 รอบแบ่งกลุ่ม
ฟัน มาร์ไวก์ มีศักดิ์เป็นพ่อตาของมาร์ก ฟัน โบมเมิล อดีตนักฟุตบอลทีมชาติเนเธอร์แลนด์
อะเลคเซย์ อันโตนอฟ
อะเลคเซย์ อีนโนเคนต์เยวิช อันโตนอฟ (Алексе́й Инноке́нтьевич Анто́нов) เป็นนายพลในกองทัพโซเวียต เขาได้รับเครื่องอิสริยาภรณ์แห่งชัยสำหรับความพยายามของเขาในสงครามโลกครั้งที่สอง
อันโตนอฟเกิดในครอบครัวเชื้อสาย Kryashen ที่เมืองกรอดโน ในฐานะบุตรของเจ้าหน้าที่หหารปืนใหญ่ของกองทัพจักรวรรดิรัสเซีย อันโตนอฟสำเร็จการศึกษาจากวิทยาลัยทหารฟรุนเซใน ค.ศ. 1921 และเข้าร่วมกับกองทัพแดงในช่วงสงครามกลางเมืองรัสเซีย เขากลายเป็นครูสอนที่วิทยาลัยทหารฟรุนเซใน ค.ศ. 1938
ใน ค.ศ. 1941 อันโตนอฟกลายเป็นเสนาธิการแนวรบตะวันตกเฉียงใต้และแนวรบใต้ของโซเวียต ในเดือนธันวาคม ค.ศ. 1942 เขาได้ดำรงตำแหน่งรองเสนาธิการทั่วไปของกองทัพโซเวียตรวมและหัวหน้าฝ่ายปฏิบัติการซึ่งมีบทบาทสำคัญในกองบัญชาการสามัญของสหภาพโซเวียต (Stavka) ในความเป็นจริงแล้ว อันโตนอฟเป็นผู้นำที่มีประสิทธิภาพของหัวหน้าเจ้าหน้าที่เสนาธิการโซเวียตตั้งแต่เสนาธิการอะเลคซันดร์ วาซีเลฟสกีที่มักจะขาดงานเนื่องจากภารกิจที่แนวหน้าบ่อยครั้งในฐานะตัวแทนของ Stavka ผลที่ตามมาคือ Stavka ช่วยให้อันโตนอฟพ้นในตำแหน่งผู้อำนวยการฝ่ายปฏิบัติการเพื่อให้อันโตนอฟสามารถมีสมาธิอย่างเต็มที่ในการเป็นผู้นำในเสนาธิการทั่วไป ในเดือนกุมภาพันธ์ ค.ศ. 1945 วาซีเลฟสกีได้รับแต่งตั้งให้เป็นผู้บัญชาการแนวรบเบียโลรัสเซียที่ 3 และในที่สุดอันโตนอฟก็กลายเป็นผู้นำเสนาธิการทั่วไปของโซเวียตอย่างเป็นทางการ แม้จะมีบทบาทสำคัญในชัยชนะสูงสุดของกองทัพแดง เขาก็ไม่เคยได้รับตำแหน่งจอมพลแห่งสหภาพโซเวียต
ใน ค.ศ. 1944 อันโตนอฟรับหน้าที่เป็นหัวหน้าโฆษกในช่วงการประชุมที่กรุงมอสโก, การประชุมที่เมืองยัลตา และ การประชุมที่นครพ็อทซ์ดัม ในการประชุมที่ยัลตาเขาได้กล่าวสรุปแก่พันธมิตรตะวันตกเกี่ยวกับการปฏิบัติการทางทหารที่ร่วมมือกัน และเน้นว่าพันธมิตรสามารถช่วยเหลือโซเวียตผ่านสายการสื่อสารที่มีส่วนทำให้เกิดการโจมตีที่นครเดรสเดินได้อย่างไร
หลังสงครามสิ้นสุดลง อันโตนอฟได้เป็นรองผู้บัญชาการทหารสูงสุดและผู้บัญชาการทหารสูงสุดของมนฑลทหารทรานส์คอเคซัส ใน ค.ศ. 1955 เขากลายเป็นหัวหน้าเสนาธิการกำลังผสมแห่งกติกาสัญญาวอร์ซอ เขายังอยู่ในตำแหน่งจนกระทั่งเขาเสียชีวิตใน ค.ศ. 1962
หนังสืออ่านเพิ่มเติม
18961962
มัตสึบาระ
มัตสึบาระ (松原 Matsubara) อาจหมายถึง
จังหวัดลาเนาเดลซูร์
ตีโมกลาเนา (Timog Lanaw) หรือ ลาเนาเดลซูร์ (Lanao del Sur) เป็นจังหวัดหนึ่งของประเทศฟิลิปปินส์ ตั้งอยู่ในเขตปกครองตนเองในมินดาเนามุสลิมทางภาคใต้ของประเทศ จังหวัดนี้มีอาณาเขตจรดจังหวัดฮีลากังลาเนาทางทิศเหนือ จังหวัดบูคิดโนนทางทิศตะวันออก จังหวัดมากินดาเนาเดลนอร์เตและจังหวัดโคตาบาโตทางทิศใต้ ส่วนทางทิศตะวันตกเฉียงใต้จรดอ่าวอิลลานาซึ่งเป็นส่วนหนึ่งของอ่าวโมโร เมืองหลักของจังหวัดคือมาราวี
ภายในพื้นที่จังหวัดตีโมกลาเนาเป็นที่ตั้งของทะเลสาบลาเนาซึ่งเป็นทะเลสาบที่ใหญ่ที่สุดในเกาะมินดาเนา บทร้องสวดมหากาพย์ดาราเงน ของกลุ่มชนมาราเนาในจังหวัดนี้ได้รับการขึ้นทะเบียนจากองค์การการศึกษา วิทยาศาสตร์ และวัฒนธรรมแห่งสหประชาชาติให้เป็นมรดกทางวัฒนธรรมที่จับต้องไม่ได้ตั้งแต่ปี พ.ศ. 2551
ไซอิ๋ว 3D ตอน กำเนิดราชาวานร
ไซอิ๋ว 3D ตอน กำเนิดราชาวานร หรือ ไซอิ๋ว ตอนกำเนิดราชาวานร (อังกฤษ: The Monkey King) เป็นภาพยนตร์จีนที่ออกฉายในปี ค.ศ. 2014 โดยนำเรื่องราวมาจากวรรณคดีเอกของจีนเรื่อง ไซอิ๋ว ตอน กำเนิดเห้งเจีย กำกับโดย เจิ้งป๋อไช่ ประพันธ์ดนตรีโดย คริสโตเฟอร์ ยัง นำแสดงโดย เจิน จื่อตัน, โจว เหวินฟะ, กัว ฟูเฉิง, เฉิน เฉียวเอิน, เหอ รุ่นตง, เฉิน ฮุ่ยหลิน, จาง จื่อหลิน มีภาค 2 ต่อจากนี้คือ ไซอิ๋ว 2 ตอน ศึกราชาวานรพิชิตมาร
เนื้อเรื่อง
เรื่องราวเล่าตั้งแต่ปีศาจวัวยกทัพปีศาจบุกสวรรค์จนพังพินาศ เจ้าแม่หนี่วาจึงเสียสละตนเองเป็นผลึกแก้วเพื่อซ่อมแซมสวรรค์ แต่กลับมีผลึกแก้วหนึ่งชิ้นตกลงมาในโลก และนั่นก็คือจุดกำเนิดของราชาวานรนาม " ซุนหงอคง " และเรื่องราวจบลงตอนที่ซุนหงอคงไปป่วนสรวงสวรรค์จนพระยูไลต้องสาปให้ลงไปอยู่ในเขาห้าธาตุนานถึง 500 ปี
อัลบะกีอ์
ญันนะตุลบะกีอ์ (جَـنَّـة الْـبَـقِـيْـع) เป็นสุสานในมะดีนะฮ์ ประเทศซาอุดีอาระเบีย ตั้งอยู่บริเวณตะวันออกเฉียงใต้ของมัสยิดอันนะบะวี และเป็นที่รู้จักกันในชื่อ บะกีอ์อัลฆ็อรก็อด (بَـقِـيْـع الْـغَـرْقَـد)
ประวัติ
เมื่อมุฮัมหมัดมาที่มะดีนะฮ์ในเดือนกันยายน ค.ศ.622 อัล-บะกีอฺยังคงเป็นพื้นที่ที่มีต้นไลเซียม
หลายปีผ่านไป ศพของเคาะลีฟะฮ์อุสมาน อิบนุ อัฟฟาน ถูกฝังอยู่ข้างๆ สุสานชาวยิว การขยายสุสานครั้งแรกเกิดขึ้นโดยมุอาวิยะห์เพื่อยกย่องอุสมาน มุอาวิยะห์ได้รวมสุสานชาวยิวไปอยู่ในสุสานอัล-บะกีอฺและสร้างโดมเหนือสุสานของอุสมาน โดยโดมและสิ่งก่อสร้างได้เปลี่ยนแปลงไปตามเวลา
การทำลาย
สุสานนี้เคยถูกทำลายโดยกองกำลังวะฮะบีย์-ซาอุดีใน ค.ศ. 1806 และ 1925 (หรือ 1926)
การทำลายครั้งที่สองถูกอธิบายในที่ปรึกษาแห่งชาติของอิหร่าน และกลุ่มคนที่ถูกส่งไปที่ฮิญาซเพื่อสอบสวนคดี โดยทั้งนิกายซุนนี่และชีอะฮ์ต้องการฟื้นฟูสุสานแห่งนี้และประนามต่อการทำลายสุสานนี้ โดยวันนั้นจึงถูกเรียกว่าวันแห่งความเศร้าโศก ("Day of Sorrow") แต่ทางซาอุดีปฏิเสธทุกข้อกล่าวหาและไม่ฟื้นฟูสุสาน ถึงแม้ว่าตอนนี้สุสานอัลบากีอฺมีสภาพดีกว่าตอนที่ถูกทำลาย แต่ความทรงจำของผู้ที่มาเยี่ยมสุสานในอดีตยังคงถูกทิ่มแทงในใจไปอีกนาน
กีฬาว่ายน้ำในโอลิมปิกฤดูร้อน 2020 – ท่าผสม 400 เมตร บุคคลชาย
การแข่งขันกีฬาว่ายน้ำในโอลิมปิกฤดูร้อน 2020 – ท่าผสม 400 เมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
วอลเลย์บอลชายไทยแลนด์ลีก 2015-16
วอลเลย์บอลชายไทยแลนด์ลีก 2015-16 หรือ วอลเลย์บอลชายไทยแลนด์ลีก 2559 โดยครั้งนี้จัดขึ้นเป็นครั้งที่ 11 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 10 ตุลาคม พ.ศ. 2559
อุษมาน
อุษมาน อิบน์ อัฟฟาน (عثمان بن عفان) รู้จักกันในภาษาอังกฤษแบบตุรกีและเปอร์เซียว่า โอสมาน (579 – 17 มิถุนายน 656) เป็นสาวกของศาสดามุฮัมหมัดและเป็นเคาะลีฟะฮ์คนที่ 3 ของรัฐเคาะลีฟะฮ์รอชิดีน อุษมานเกิดในเผ่าบนูอุมัยยะฮ์ในมักกะฮ์ เมื่อเคาะลีฟะฮ์อุมัรเสียชีวิตตอนอายุ 59/60 ปี ส่วนอุษมานเสียชีวิตตอนอายุ 64/65 ปี ทำให้เป็นผู้นำที่ปกครองยาวนานที่สุดเป็นอันดับสองรองจากอุมัร
วอลเลย์บอลชายไทยแลนด์ลีก 2015-16
การจัดลำดับตารางคะแนน
การจัดลำดับตารางคะแนนวอลเลย์บอลไทยแลนด์ลีก 2015-16 เรียงลำดับดังนี้
อุษมาน
จากรายงานของซุนนี อุษมานแต่งงานกับรุก็อยยะฮ์ หลังจากเธอเสียชีวิต เขาได้แต่งงานกับอุมมุกัลซุม เนื่องจากทั้งสองเป็นลูกสาวของมุฮัมหมัด เขาจึงไดสมยานามว่า ซุลนุร็อยน์ ("เจ้าแห่งสองรัศมี")
ภายใต้การปกครองของอุสมาน อาณาจักรอิสลามได้ขยายไปถึงจังหวัดฟอร์ส (ปัจจุบันคืออิหร่าน) ในปีค.ศ.650 และบางส่วนของคุรอซาน (ปัจจุบันคืออัฟกานิสถาน) ในปีค.ศ.651 สงครามในอาร์มีเนียเริ่มขึ้นในช่วงทศวรรษที่ 640  การยึดครองของเขาจึงนำไปสู่การประท้วงจนกระทั่งเขาถูกสังหาร
แหล่งข้อมูลอื่น
มุมมองเกี่ยวกับอุสมาน:
มุมมองในสื่ออาหรับ:
มุมมองของชีอะฮ์:
ซูเปอร์โบวล์ครั้งที่ 5
ซูเปอร์โบวล์ครั้งที่ 5 (Super Bowl V) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1971 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Dallas Cowboys กับแชมป์อเมริกันฟุตบอลคอนเฟอเร็นซ์ (AFC) Baltimore Colts โดยทีม Baltimore Colts เอาชนะ ทีม Dallas Cowboys ในคะแนน 16–13 เกมนี้จัดในวันอาทิตย์ที่ 16 มกราคม ค.ศ. 1972 ที่สนามOrange Bowl ในเมืองMiami, Florida
ดัสตี โรดส์
วีร์กิล ไรลีย์ รันเนลส์ จูเนียร์ (Virgil Riley Runnels Jr.) (12 ตุลาคม ค.ศ. 1945 – 11 มิถุนายน ค.ศ. 2015) นักมวยปล้ำอาชีพและผู้ฝึกสอนชาวอเมริกันของWWEในนาม "ดิอเมริกันดรีม" ดัสตี โรดส์ ("The American Dream" Dusty Rhodes) เป็นพ่อของโกลดัสต์และโคดี โรดส์ และได้เข้าสู่หอเกียรติยศดับเบิลยูดับเบิลยูอี ประจำปี 2007 ปัจจุบันได้เสียชีวิตลงจากภาวะไตล้มเหลวด้วยวัย 69 ปี
ผลงานแชมป์ความสำเร็จ
1This Mid-Atlantic promotion operates out of the same region as the original and has revived some of the championships that it once used. However, it is not to be confused with the promotion that was once owned by Jim Crockett, Jr. and sold to Ted Turner in 1988. That promotion went on to be renamed World Championship Wrestling.
โยริส มาไตเซิน
โยริส มาไตเซิน (Joris Mathijsen; ) เกิดเมื่อวันที่ 5 เมษายน ค.ศ. 1980 ในเมืองโคร์เลอ จังหวัดนอร์ทบราแบนต์ เป็นนักฟุตบอลชาวดัตช์ซึ่งปัจจุบันเล่นให้กับสโมสรไฟเยอโนร์ดในลีกเอเรอดีวีซี และเคยเล่นให้กับทีมชาติเนเธอร์แลนด์
รายนามประธานาธิบดีแห่งเอธิโอเปีย
นี่คือ รายนามประธานาธิบดี แห่ง เอธิโอเปีย และยังเป็นรายนาม ประมุขแห่งรัฐ ภายหลัง จักรวรรดิเอธิโอเปีย ล่มสลายใน 1974.
รายนาม
ในรายนาม, ประธานคณะเดร็ก ได้ร้บการรับรองเป็น ประมุขแห่งรัฐ – แต่มิได้เป็นประธานาธิบดี อย่างไรก็ดี, ตำแหน่ง ประธานาธิบดีเอธิโอเปีย เริ่มมีในค.ศ. 1987.
ทะเลสาบซูวะ
ทะเลสาบซูวะ เป็นทะเลสาบในเทือกเขาคิโซะ ในเขตภาคกลางของจังหวัดนางาโนะ ประเทศญี่ปุ่น
ภูมิศาสตร์
ทะเลสาบแห่งนี้เป็นแหล่งกำเนิดของแม่น้ำเท็นรีว และเป็นทะเลสาบที่มีผิวน้ำใหญ่เป็นอันดับที่ 24 ในประเทศญี่ปุ่น
เมืองของซูวะ และโอกายะ รวมถึงเมืองชิโมซูวะ ต่างก็ตั้งอยู่บนชายฝั่งของทะเลสาบซูวะ
ลักษณะ
ทะเลสาบซูวะเป็นที่ตั้งของทางข้ามของพระเจ้า (御神渡り; The God's Crossing) ซึ่งเป็นปรากฏการณ์ทางธรรมชาติที่น่าสนใจ เนื่องด้วยทะเลสาบมีบ่อน้ำร้อนธรรมชาติภายใต้พื้นผิวของมัน เมื่อพื้นผิวของทะเลสาบถูกแช่แข็งในช่วงฤดูหนาว น้ำข้างล่างก็ยังคงหมุนเวียนอยู่ ส่งผลให้มีน้ำแข็งที่กดสันเขาก่อตัวขึ้น ที่ความสูง 30 cm หรือมากกว่า
ความเชื่อท้องถิ่นจึงถือว่าสันเขาที่เกิดขึ้นนี้เกิดจากการที่มีพระเจ้าทำการข้ามทะเลสาบ เมื่อเดินทางผ่านระหว่างสิ่งปลูกสร้างต่าง ๆ ของซูวาไทชะ ซึ่งเป็นศาลเจ้าชินโต นิทานชาวบ้านกล่าวว่า ทาเกมินากาตะผู้เป็นเทพเจ้าผู้คุ้มครองซูวะ ได้ออกไปจากสถานที่ศักดิ์สิทธิ์เพื่อที่จะได้พบกับเทพธิดายาซากาโตเมะ ผู้เป็นภรรยา ซึ่งเกิดการเชื่อมต่อฝั่งตรงข้ามด้วยการเดินบนน้ำแข็ง